
ГОДИШЕН ДОКЛАД ЗА ДЕЙНОСТТА

на "СТРОЙИНВЕСТХОЛДИНГ" АД към Годишен Финансов Отчет за 2007 г.
I. ОСНОВАНИЕ ЗА СЪСТАВЯНЕ И СЪДЪРЖАНИЕ
Настоящият доклад е съставен на основание:

· чл.100н, ал.4, т.2 от Закона за публичното предлагане на ценни книжа;

· чл.33, ал.1 от Закона за счетоводството;

· чл. 247 от Търговския закон

и съдържа информация в съответствие с:

· Приложение № 10 към чл. 32, ал. 1, т. 2 от Наредба № 2 от 17 септември 2003 г. за проспектите при публично предлагане и допускане до търговия на регулиран пазар на ценни книжа и за разкриването на информация от публичните дружества и другите емитенти на ценни книжа;

· чл.100н, ал.7 от Закона за публичното предлагане на ценни книжа;

· чл.33, ал.1 от Закона за счетоводството;

· чл. 187д и 247 от Търговския закон
II.СЪСТОЯНИЕ НА "СТРОЙИНВЕСТХОЛДИНГ" АД КЪМ 31.12.2007 Г. - ОСНОВНИ ПАРАМЕТРИ. 
Капиталът на холдинга е 375 288 лв. и е разпределен на 375 288 броя акции, всяка с номинална стойност от 1 лев. Акционери на холдинга са 8 юридически и 6529 физически лица. Юридическите лица с най-голям брой акции са: "ГЛАВБОЛГАРСТРОЙ" АД със 188 000 акции или 50.09% от капитала; "ФИНТЕКС" ЕООД - 2000 акции или 0.53% от капитала на холдинга и "ХЪРСЕВ & Ко" КДА - 1240 акции или 0.33% от капитала, а физическите лица притежават 182 715 акции или 48.69.% от капитала.

Акциите на "СТРОЙИНВЕСТХОЛДИНГ" АД са приети за търговия на “Неофициален пазар – сегмент В” на “Българска фондова борса - София” АД. От 1996 г. дружеството е вписано в регистъра на публичните дружества, воден от Комисията за финансов надзор. Книгата на акционерите се води от „Централен депозитар” АД.

Системата на управление е двустепенна. Към 31.12.2007 г. състава на управителните органи е както следва:

· Надзорен съвет: Станой Пенев Милачков – председател, Емил Манолов Хърсев – зам. председател.

· Управителен съвет: Димитър Йорданов Петров – председател и изпълнителен директор, Стойчо Владимиров Симов – изпълнителен директор, Любчо Николов Алдимиров и Радко Михайлов Петков– членове.

На общото събрание на акционерите, проведено на 01.02.2008 г. бе взето решение за избор на надзорен съвет в състав: Станой Пенев Милачков, Емил Манолов Хърсев и Любчо Николов Алдимиров. В състава на Управителния съвет са: Димитър Йорданов Петров – председател и изпълнителен директор, Стойчо Владимиров Симов – изпълнителен директор и Радко Михайлов Петков– член. Към датата на изготвяне на настоящия доклад, промяната е в процес на вписване в Търговския регистър, воден от Агенция по вписванията.
Към "СТРОЙИНВЕСТХОЛДИНГ" АД са изградени Служба по трудова медицина и Орган за контрол на параметрите на работната среда. Службата по трудова медицина е създадена в съответствие с изискванията на Закона за здравословни и безопасни условия на труд и Наредба № 14 на МЗ за службите по трудова медицина и е регистрирана от Министерство на здравеопазването с Удостоверение № 138/01.09.2000 г., а Органът за контрол „Екосреда” от вида С е акредитиран, съгласно БДС EN ISO/IEC 17020, сертификат за акредитация БСА рег. № 229ОКС/15.11.2006 г.
III. АНАЛИЗ НА РАЗВИТИЕТО И РЕЗУЛТАТИТЕ ОТ ДЕЙНОСТТА НА "СТРОЙИНВЕСТХОЛДИНГ" АД ПРЕЗ 2007 Г.

След проведените структурни промени през втората половина на 2006г. и първото тримесечие на 2007г. дейността на "СТРОЙИНВЕСТХОЛДИНГ" АД се ограничи в две основни направления – по линията на обслужване на фирми от Службата по трудова медицина и Органа за контрол на параметрите на трудовата среда, от една страна, и дейност по осигуряване на стабилно нарастване на дългосрочната доходност; постигане на краткосрочна доходност на частта от портфейла, която не е вложена в дъщерни дружества; повишаване доходите и защита интересите на акционерите, от друга.
Основните задачи, които бяха решавани са:

· Предоставяне на краткосрочни възмездни финансови помощи на дружествата в които участва, с оглед на тяхното технологично обновление, финансово оздравяване и производствено преструктуриране;

· Съдействие за повишаване производствената заетост на контролираните предприятия чрез осигуряване на договорно участие като подизпълнители в програмата на “Главболгарстрой” АД;

· Рационализиране на разходите на дружествата и провеждане на разумна дивидентна политика; 

· Сътрудничество с корпоративните съакционери в дружествата, с цел съгласуване на интересите и провеждане на съвместни действия, спомагащи реализирането на производствените програми;

· Развитие и по-успешно реализиране на Службата по трудова медицина и Органа за контрол „Екосреда” от вида С към "СТРОЙИНВЕСТХОЛДИНГ" АД.

В резултат на стабилизация на дейността финансовото състояние на "СТРОЙИНВЕСТХОЛДИНГ" АД през 2007г. беше подобрено (виж.Таблица №1) и очакванията на Ръководството за настоящата година са да се запази тази тенденция.
Основни показатели за финансовото състояние на "СТРОЙИНВЕСТХОЛДИНГ" АД за периода 2004-2007г.
Таблица №1

	Показател
	Период

	
	2004 г.
	2005 г.
	2006 г.
	2007 г.

	1. Приходи от дейността, хил. лева
	175
	405
	370
	410

	2. Разходи за дейността, хил. лв.
	142
	187
	214
	170

	3. Печалба от основна дейност, хил. лева
	33
	218
	156
	240

	4. Нетна печалба от дейността, хил. лева
	33
	219
	129
	240

	5. Нетна печалба на акция, лева
	0.088
	0.583
	0.344
	0.634

	6. Сума на активите, хил. лева
	698
	931
	1082
	1213

	7. Дълготрайни материални активи, хил. лева
	185
	389
	806
	712

	8. Краткотрайни активи, хил. лева
	513
	542
	276
	501

	9. Нетни активи, хил. лева
	657
	878
	1007
	1011

	10. Акционерен капитал, лева
	375 288
	375 288 
	375 288 
	375 288 

	11. Брой акции
	375 288
	375 288
	375 288
	375 288

	12. Дивидент на акция, лева
	Не е разпределян
	Не е разпределян
	0.53
	Периода не е отчитан 

	13. Не разпределена печалба с натрупване и резерви, хил. лева
	282
	503
	632
	636


В сравнение с предходната 2006 година, общо приходите от дейността са с 11% по-високи. Това повишение се дължи на увеличения размер на приходите от дивиденти. През 2007г. дела на приходите от услуги (приходите от дейността на СТМ) от общия размер на приходите от дейността е намалял с 13%. През настоящата 2008г. общият размер на очакваните приходи от СТМ е 90 хил.лв. 

Структурата на разходите по икономически групи е следната:

· Разходите за материали, в т.ч. за горива, консумативи и канцеларски материали – 2.35 %;

· Трудови възнаграждения на щатния персонал, управителните органи и възнагражденията по граждански договори – 54.70%;

· Разходи за социални осигуровки – 7.65%

· Разходите за външни услуги, в т.ч. платени пътен данък, такси, застраховка на автомобила, рекламни услуги, за участия в търгове, съобщителни и пощенски услуги, разходи за обслужване от “Централен депозитар” АД, “БФБ - София” АД и КФН, възнаграждения на подизпълнители (провеждане на медицински прегледи) по договорите за обслужване от СТМ – 27.65 %;

· Разходи за амортизация – 1.18% .

· Други разходи, в т.ч. за командировки, за одит, за квалификационни курсове и семинари, членски внос – 3.53%.

· Финансови разходи – 2.94%

Динамиката на Коефициентите за рентабилност (количествена характеристика на ефективността на приходите от продажбите и на собствения капитал) за периода 2004-2007т. показва нарастване на печалбата от единица приход, съответно единица собствен капитал. (виж Таблица №2).
Основни показатели за финансово-счетоводен анализ на

"СТРОЙИНВЕСТХОЛДИНГ" АД за периода

31.12.2004 г. - 31.12.2007 г.

Таблица №2
	
	показател/период
	12.04
	12.05
	12.06
	12.07

	Показатели за рентабилност

	1
	Коефициент на рентабилност на приходите от продажби
	0,39
	1,21
	1.12
	2.93

	2
	Коефициент на рентабилност на собствения капитал
	0,05
	0,25
	0.15
	0.24

	3
	Коефициент на рентабилност на пасивите /без собствения капитал/
	0,80
	4,13
	2.08
	1.19

	4
	Коефициент на капитализация на активите
	0,05
	0,24
	0.14
	0.20

	Показатели за ефективност

	1
	Коефициент на ефективност на разходите
	1,23
	2,18
	1.73
	2.41

	2
	Коефициент на ефективност на приходите
	0,81
	0,46
	0.58
	0.41

	Показатели за ликвидност

	1
	Коефициент на обща ликвидност
	12,51
	10.23
	3.67
	2.48

	2
	Коефициент на бърза ликвидност
	12,51
	10.23
	3.67
	2.48

	3
	Коефициент на незабавна ликвидност
	2,98
	2.96
	0.53
	2.00

	4
	Коефициент на абсолютна ликвидност
	2,98
	2.96
	0.53
	2.00

	Показатели за финансова автономност

	1
	Коефициент на финансова автономност
	16,02
	16,57
	13.43
	5.00

	2
	Коефициент на задлъжнялост
	0,06
	0,06
	0.07
	0.20

	Показатели за динамика

	1
	Коефициент на динамика на собствения капитал
	1.00
	1.34
	1.53
	1.61

	2
	Коефициент на динамика на активите
	1.00
	1.33
	1.55
	1.64

	3
	Коефициент на динамика на пасивите
	1.00
	1.33
	1.55
	1.64

	4
	Коефициент на динамика на приходите
	1.00
	2.31
	2.11
	1.97

	5
	Коефициент на динамика на разходите
	1.00
	1.32
	1.51
	1.22


Показателите за ликвидност (способността на дружеството за посрещане на задълженията си), показват, че "СТРОЙИНВЕСТХОЛДИНГ" АД няма ликвидни проблеми.

Коефициентите на финансова автономност показват, че дружеството оперира предимно със собствен капитал и в по-малка степен с привлечен капитал.

Към края на 2007 г. "СТРОЙИНВЕСТХОЛДИНГ" АД няма задължения за извършване на капиталови разходи и няма дългосрочен дълг.
В перспектива не се предвижда дългосрочен дълг и зад балансови споразумения за финансиране.

През отчетния период беше реализирана печалба от дейността на Холдинга в размер на 240 хил.лв.
Основен дял в разходите по икономически елементи имат разходите за възнаграждения и осигуровки - 106 хил.лв. и разходите за външни услуги - 47хил.лв.

IV. ДОПЪЛНИТЕЛНА ИНФОРМАЦИЯ ПО ПРИЛОЖЕНИЕ № 10 от Наредба № 2 от 17 септември 2003 г.

1. Информация, дадена в стойностно и количествено изражение, относно основните категории стоки, продукти и/или предоставени услуги, с посочване на техния дял в приходите от продажби на емитента като цяло и промените, настъпили през отчетната финансова година.

Дружеството в основната си дейност не осъществява продажби на стоки, а услугите извършвани от Службата по трудова медицина (СТМ) и от Органа за контрол „Екосреда” от вида „С” (Органа за контрол), са свързани с обслужване на работещи, по смисъла на Закона за здравословни и безопасни условия на труд. През 2007 г. са обслужени над 7000 човека по 60 договора, повечето от които са продължени и през 2008г. Приходите от продажби са реализирани изцяло от дейността на СТМ и Органа за контрол и са в размер на 82 хил. лева или 20 % от общите приходи от дейността. В сравнение с предходната 2006г., приходите от продажба на услуги са по-малко с 34%, тъй като част от договорите влязоха в сила през средата на 2007г.
2. Информация относно приходите, разпределени по отделните категории дейности, вътрешни и външни пазари, както и информация за източниците за снабдяване с материали, необходими за производството на стоки или предоставянето на услуги с отразяване степента на зависимост по отношение на всеки отделен продавач или купувач/потребител, като в случай, че относителният дял на някой от тях надхвърля 10 на сто от разходите или приходите от продажби, се предоставя информация за всяко лице поотделно, за неговия дял в продажбите или покупките и връзките му с емитента.

През 2007 г. реализираните приходи от дейността са в размер на 410 хил. лв. и са формирани както следва:

· Приходи от дивиденти ( от “ГБС-Инфраструктурно строителство” АД, от „Климатех” АД и  от „Тонзос Интерстрой” АД) – 260 хил. лв.

· Приходи от продажба на услуги, извършени от СТМ и от Органа за контрол - 82 хил.лв.

· Положителни разлики от операции с финансови активи и инструменти - 45 хил.лв.

· Приходи от лихви - 23 хил.лв.

Дейността на СТМ и Органа за контрол, съответно приходите от тази дейност не са силно зависими от конкретен Възложител.
3. Информация за сключени големи сделки и такива от съществено значение за дейността на емитента.

На проведеното на 26.01.2007 г. извънредно общо събрание на акционерите на „Стройинвестхолдинг”АД бе взето решение в съответствие с изискванията на чл. 114а, ал. 3 от Закона за публичното предлагане на ценни книжа, притежавания от „Стройинвестхолдинг” АД дял от „Пътинженеринг”АД да бъде продаден на „Главболгарстрой” АД – мажоритарен собственик на „Стройинвестхолдинг”АД за 100 000лв. В резултат на постъпленията от продажбата на 15.02.2007г. беше реализирана печалба в размер на 45 000 лв..

На 02.04.2007 г. общото събрание на акционерите на „Климатех” АД, дъщерно предприятие на „Стройинвестхолдинг” АД, взе решение за увеличение капитала на дружеството от 104 740 лева на 602 142 лева чрез издаване на 248 701 броя нови обикновени, поименни, безналични акции. На основание чл.195 от ТЗ Общото събрание даде право на определени лица да придобият част от новите акции, доказали инвестиционни намерения и мениджърски опит, както следва: „Главболгарстрой холдинг”АД да придобие 153 546 броя акции от увеличението на капитала с емисионна стойност на една акция равна на 2 лева; на „Стройинвест холдинг”АД да придобие 50000 броя акции от увеличението на капитала с емисионна стойност на една акция равна на 2 лева. В резултат на това решение след увеличението на капитала „Стройинвестхолдинг”АД притежава 26% от Капитала на дружеството и не съставя консолидиран финансов отчет.
4. Информация относно сделките, сключени между емитента и свързани лица, през отчетния период, предложения за сключване на такива сделки, както и сделки, които са извън обичайната му дейност или съществено се отклоняват от пазарните условия, по които емитентът или негово дъщерно дружество е страна с посочване на стойността на сделките, характера на свързаността и всяка информация, необходима за оценка на въздействието върху финансовото състояние на емитента. – виж точка 3.
5. Информация за събития и показатели с необичаен за емитента характер, имащи съществено влияние върху дейността му, и реализираните от него приходи и извършени разходи; оценка на влиянието им върху резултатите през текущата година – няма такива събития и показатели
6. Информация за сделки, водени извънбалансово - характер и бизнес цел, посочване финансовото въздействие на сделките върху дейността, ако рискът и ползите от тези сделки са съществени за емитента и ако разкриването на тази информация е съществено за оценката на финансовото състояние на емитента. – няма такива сделки
7. Информация за дялови участия на емитента, за основните му инвестиции в страната и в чужбина (в ценни книжа, финансови инструменти, нематериални активи и недвижими имоти), както и инвестициите в дялови ценни книжа извън неговата икономическа група и източниците/начините на финансиране.

Към 31.12.2007 г. Холдинга притежава 405164 акции от 10 дружества (виж Таблица №3), като над 10% притежава от "Климатех" АД - Димитровград (дялово участие в  капитала -  26%), "Бор 1958" АД - Русе ( дялово участие в  капитала – 30.58%) и "Тонзос Интерстрой" АД – Казанлък (дялово участие в  капитала – 22.16 %).
Отраслова структура на инвестициите на "СТРОЙИНВЕСТХОЛДИНГ" АД през периода 31.12.2005 г. – 31.12.2007 г.
Таблица №3
	№
	Отрасъл
	към 31.12.2005 г.
	към 31.12.2006 г.
	към 31.12.2007 г.

	
	
	Брой акции
	Относ. дял, %
	Брой акции
	Относ. дял, %
	Брой акции
	Относ. дял, %

	1
	Строителство
	348743
	79,30
	348743
	86.86
	302385
	74.63

	2
	Мебелна промишленост
	38264
	8,70
	0
	0
	0
	0

	3
	Машиностроене
	28279
	6,43
	28279
	7.04
	78279
	19.32

	4
	Дървообработване
	18747
	4,26
	18747
	4.67
	18747
	4.63

	5
	Винарска промишленост
	5750
	1,31
	5750
	1.43
	5750
	1.42

	6
	Други
	3
	0
	3
	0
	3
	0

	
	ОБЩО:
	439 786 
	100,00
	401 522
	100,00
	405 164
	100.00


8. Информация относно сключените от емитента, от негово дъщерно дружество или дружество майка, в качеството им на заемополучатели, договори за заем с посочване на условията по тях, включително на крайните срокове за изплащане, както и информация за предоставени гаранции и поемане на задължения - през отчетния период не са извършвани подобни действия
9. Информация относно сключените от емитента, от негово дъщерно дружество или дружество майка, в качеството им на заемодатели, договори за заем, включително предоставяне на гаранции от всякакъв вид, в това число на свързани лица, с посочване на конкретните условия по тях, включително на крайните срокове за плащане, и целта, за която са били отпуснати. - през отчетния период не са извършвани подобни действия
10. Информация за използването на средствата от извършена нова емисия ценни книжа през отчетния период – през отчетния период не са емитирани ценни книжа
11. Анализ на съотношението между постигнатите финансови резултати, отразени във финансовия отчет за финансовата година, и по-рано публикувани прогнози за тези резултати – няма публикувани прогнози за финансовия резултат
12. Информация за настъпили промени през отчетния период в основните принципи за управление на емитента и на неговата икономическа група - през отчетния период няма промени в основните принципи за управление
13. Информация за размера на възнагражденията, наградите и/или ползите на всеки от членовете на управителните и на контролните органи за отчетната финансова година, изплатени от емитента и негови дъщерни дружества, независимо от това, дали са били включени в разходите на емитента или произтичат от разпределение на печалбата, включително:

· а) получени суми и непарични възнаграждения – 34324 лева
· б) условни или разсрочени възнаграждения, възникнали през годината, дори и ако възнаграждението се дължи към по-късен момент- няма;

· в) сума, дължима от емитента или негови дъщерни дружества за изплащане на пенсии, обезщетения при пенсиониране или други подобни обезщетения – няма.
През отчетния период месечното възнаграждение на член на Надзорния и Управителния съвет е в размер на една минимална месечна работна заплата за страната.
14. За публичните дружества - информация за притежавани от членовете на управителните и на контролните органи, прокуристите и висшия ръководен състав акции на емитента, включително акциите, притежавани от всеки от тях поотделно и като процент от акциите от всеки клас, както и предоставени им от емитента опции върху негови ценни книжа-вид и размер на ценните книжа, върху които са учредени опциите, цена на упражняване на опциите, покупна цена, ако има такава, и срок на опциите.

Към 31.12.2007 г. членовете на управителните и контролни органи притежават общо 4440 акции /1.18%/ от капитала на "СТРОЙИНВЕСТХОЛДИНГ" АД, както следва:

Станой Милачков – 925 бр.;

Емил Хърсев – 1240 бр. /непряко/

Димитър Петров – 1000бр.;

Стойчо Симов – 950 бр.;

Любчо Алдимиров – 325 бр.

15. Информация за известните на дружеството договорености (включително и след приключване на финансовата година), в резултат на които в бъдещ период могат да настъпят промени в притежавания относителен дял акции или облигации от настоящи акционери или облигационери – на дружеството не са известни подобни договорености.
16. Информация за висящи съдебни, административни или арбитражни производства, касаещи задължения или вземания на емитента в размер най-малко 10 на сто от собствения му капитал; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно – няма производства.

17. Данни за директора за връзки с инвеститора, включително телефон и адрес за кореспонденция – Здравка Лазарова, тел. 02/9201721, адрес за кореспонденция: гр. София 1330, бул. „Никола Мушанов” 114.
18. Промени в цената на акциите на дружеството

Съгласно справка от “БФБ - София” АД, през изминалата финансова година са изтъргувани 9224 броя акции на "СТРОЙИНВЕСТХОЛДИНГ" АД при средно претеглена цена 4.73 лева за акция. Минималната средно-претеглена цена за акция за 2007 г. е била 3.21 лв., а максималната средно-претеглена цена за акция – 7.57 лева. Номиналната стойност на 1 акция е в размер на 1 лев. 

19. Анализ и разяснение на информацията по приложение № 11 на Наредба № 2 от 17.09.2003 г.
Информацията представена в Приложение № 11 се основава в голяма степен на разпоредбите в Устава на дружеството.

За обстоятелства, неуредени в Устава на "СТРОЙИНВЕСТХОЛДИНГ" АД се прилагат разпоредбите на българското законодателство. Ако някоя от разпоредбите на устава стане недействителна поради противоречие със закона, то същата се замества по право от съответната повелителна законова разпоредба.

V. ИНФОРМАЦИЯ ЗА ИЗПЪЛНЕНИЕТО НА ПРОГРАМА ЗА ПРИЛАГАНЕ НА МЕЖДУНАРОДНО ПРИЗНАТИТЕ СТАНДАРТИ ЗА ДОБРО КОРПОРАТИВНО УПРАВЛЕНИЕ НА "СТРОЙИНВЕСТХОЛДИНГ" АД ПРЕЗ 2007 Г., СЪГЛАСНО ЧЛ. 100Н, АЛ. 7 ЗППЦК
"СТРОЙИНВЕСТХОЛДИНГ" АД е учреден чрез публично предлагане на ценни книжа през 1996г. като ПФ “СТРОЙИНВЕСТ” АД, по смисъла на Закона за приватизационните фондове. Проспекта за първично предлагане на ценни книжа, одобрен от КЦКФБ, периодично се актуализира. От самото създаване Дружеството е вписано в регистъра на публичните дружества, воден от Комисията за финансов надзор. От 2001 г. акциите на дружеството са регистрирани за търговия на “Българска Фондова Борса - София” АД. Книгата на акционерите на "СТРОЙИНВЕСТХОЛДИНГ" АД се води от “Централен депозитар” АД.

В дружеството стриктно се спазват законовите разпоредби, включително и тези отнасящи се за публични дружества, което гарантира и спазването на принципите за добро корпоративно управление, а именно:

1. По отношение правата на акционерите:

· Сключен е договор с “Централен депозитар” АД за поддържане на актуален регистър на ценните книжа и за водене на книгата на акционерите. На основание на същия договор, от “Централен депозитар” АД са издадени депозитарни разписки, документите удостоверяващи собствеността на акционерите. Методологическите, документални и технологични стандарти, установени от “Централен депозитар” АД гарантират сигурност при регистриране на собствеността на акционерите.

· Емисията акции на "СТРОЙИНВЕСТХОЛДИНГ" АД е регистрирана за търговия на Българска Фондова Борса – София, където акционерите могат да упражнят правото си за предаване или прехвърляне на акциите, чрез посредничеството на лицензиран инвестиционен посредник.

· Правата на акционерите, свързани с увеличаване на капитала, са защитени, съгласно чл. 113 от ЗППЦК - капиталът на "СТРОЙИНВЕСТХОЛДИНГ" АД не може да бъде увеличаван по реда на чл. чл. 193 и 195 от ТЗ, т.е. забранява се увеличаване на капитала под условие и увеличаване с непарични вноски.

· Правата на акционерите, свързани с упражняването на правото на глас в общото събрание на акционерите: изменение и допълнение на устава на дружеството; увеличаване и намаляване на капитала; преобразуване и прекратяване дружеството; избор и освобождаване на членовете на надзорния съвет, и определяне възнагражденията им; назначаване и освобождаване на дипломирани експерт-счетоводители; одобряване на годишния счетоводен отчет; решение за издаване на облигации; назначаване на ликвидатори; освобождаване от отговорност членовете на надзорния и управителния съвет; решение за разпределяне на печалбата са регламентирани чрез разпоредбите на Търговския закон и Устава на "СТРОЙИНВЕСТХОЛДИНГ" АД.

2. По отношение равнопоставеното третиране на акционерите

· Процедурата и редът на общото събрание на акционерите позволяват справедливо отношение към акционерите, без значение от броя на притежаваните или представлявани от тях акции.

3. По отношение на разкриването на информация и прозрачността

· "СТРОЙИНВЕСТХОЛДИНГ" АД е вписано в регистъра на публичните дружества, воден от Комисията за финансов надзор;

· Съгласно законовите изисквания периодично се изготвят и предоставят отчети и уведомления до КФН и “БФБ - София” АД. През 2007 г. финансовите отчети бяха подавани чрез интегрираната система за разкриване на информация Екстри, а бяха разкривани пред обществеността чрез интернет-страницата на “БФБ - София” АД;

· Акционерите могат да се запознаят с отчетите при посещение в офиса на Холдинга и в Комисията, а също така и от интернет - страниците на "СТРОЙИНВЕСТХОЛДИНГ" АД, Комисията за финансов надзор, Борсата и др., включително и на някои информационни агенции;

· Годишен счетоводен отчет се представя и в Националния статистически институт, съгласно Закона за статистиката;

· Одобрените от Общото събрание на акционерите, отчет за приходите и разходите и баланс се публикуват в специализирано икономическо издание или Интернет.

· Създадена е длъжност “директор за връзка с инвеститорите”, който изпълнява задълженията си съгласно ЗППЦК.

· Съставена е “Папка на акционера”, която е на разположение на интересуващите се в офиса на Холдинга и съдържа всички представяни до момента отчети, устройствени документи на Холдинга и др.

· Съгласно законовите изисквания, "СТРОЙИНВЕСТХОЛДИНГ" АД уведомява Комисията, респективно широката публика за промените в устава си, в управителните и контролните си органи, при откриване на производство по несъстоятелност, при решение за преобразуване на дружеството, при изменения в търговската дейност, които засягат или могат да засегнат пряко или непряко цената на акциите и др., като по този начин се реализира правото на акционерите на информация за Холдинга.

· При свикване на общо събрание на акционерите, поканата за неговото провеждане се публикува в Държавен вестник и в един централен ежедневник най-малко 30 дни преди неговото откриване. В поканата се оповестява точната дата, час и място на провеждане, реда за упражняване правото на глас, дневния ред.

· Общото събрание на "СТРОЙИНВЕСТХОЛДИНГ" АД от учредяването му се провежда по неговото седалище - гр. София.

· Материалите, свързани с общото събрание на акционерите са на разположение на акционерите от деня на публикуването на поканата за свикването му в Държавен вестник и при поискване се предоставят безплатно, като това се вписва в “регистър на изпратените материали”.

· Акционерите имат право да участват в заседанието на общото събрание чрез представител, след представяне на конкретно изрично нотариално заверено пълномощно с минимално съдържание, определено с наредба. Този ред на участие се оповестява в поканата за свикване на общото събрание.

· Съгласно чл. 115 ал. 6 от ЗППЦК членовете на управителния и надзорен съвет отговарят вярно, изчерпателно и по същество на въпросите на акционерите, задавани на общото събрание /независимо дали те са свързани с дневния ред/, относно икономическото, финансовото състояние и търговската дейност на Холдинга, освен за обстоятелствата, които представляват вътрешна информация.

· "СТРОЙИНВЕСТХОЛДИНГ" АД незабавно уведомява Комисията, Борсата и Централен депозитар за решението на общото събрание, относно вида и размера на дивидента, както и условията и реда за неговото изплащане. След получаването на уведомлението “БФБ – София” АД незабавно оповестява последната дата за сделки с акциите, при които приобретателят има право да получи и дивидента по тях.

· "СТРОЙИНВЕСТХОЛДИНГ" АД уведомява Комисията в 7-дневен срок от провеждане на общото събрание за упражняването на гласове чрез представители.

· "СТРОЙИНВЕСТХОЛДИНГ" АД изпраща на Комисията и БФБ – София протокола от заседанието на общото събрание на акционерите в 3-дневен срок от провеждането му. Всеки акционер има право да се запознае със съдържанието на протокола.

4. По отношение на отговорността на управителните органи
През 2007г., благодарение на:
·  Приета за най-целесъобразна още при учредяването на дружеството двустепенна система на управление;
· дългогодишния опит и притежаваната професионална квалификация и доказани качества да вземат ефикасни управленски решения членовете на Надзорния и Управителния съвет на "СТРОЙИНВЕСТХОЛДИНГ" АД;
· стриктните и ефективни “Правила за работа на Управителния и на Надзорния съвети на "СТРОЙИНВЕСТХОЛДИНГ" АД ” , регламентиращи общите положения, реда за провеждане на заседанията, компетентността, контрола и организацията на работата на съветите.

дейността на управителните и контролни органи на "СТРОЙИНВЕСТХОЛДИНГ" АД е осъществявана в съответствие с международно признатите стандарти за добро корпоративно управление.
През 2007г., в съответствие с Програмата за добро корпоративно управление 
1. Бяха подготвени и представени тримесечни отчети в КФН и БФБ – София в съответните срокове - 30.01.2007 г., 30.04.2007 г., 30.07.2007 г., 30.10.2007 г. 

2. Бяха подготвени и представени консолидирани тримесечни отчети в КФН и БФБ – София в съответните срокове - 28.02.2007 г., 30.05.2007 г. Консолидиран отчет след 31.03.2007 г. не е съставян поради отпадане на предпоставките за изготвяне.

3. Беше подготвен и представен годишен отчет за 2006 г. в КФН и БФБ – София в съответния срок – 30.03.2007 г.

4. Беше подготвен и представен консолидиран годишен отчет за 2006 г. в КФН и БФБ – София в съответния срок – 30.06.2007 г.

5. Беше направена публикация на поканата за провеждане на извънредното общото събрание на акционерите (проведено на 26.01.2007 г.) в Държавен вестник брой 99/08.12.2006 г. и в централния ежедневник в-к “Пари” от 15.12.2006 г.

6. Беше направена публикация на поканата за провеждане на редовното общото събрание на акционерите (проведено на 22.06.2007 г.) в Държавен вестник брой 38/11.05.2007 г. и в централния ежедневник в-к “Пари” от 11.05.2007 г.

7. Изпратени бяха поканите и материалите за Общото събрание на акционерите до КФН, БФБ – София и “Централен депозитар” АД.

8. Изпратени бяха Протоколите от заседанията на общото събрание на акционерите до КФН и БФБ – София в 3-дневен срок от провеждането им.

9. Уведомени бяха КФН, БФБ – София и Централен депозитар за решението на общото събрание за изплащане на паричен дивидент за 2006 г.

10. Уведомена беше КФН за упражняването на гласове на общото събрание на акционерите чрез представители.

11. Осигурено бе изплащането на дивидент за 2006 г., със съдействието на „Централен депозитар” АД, чрез клоновата мрежа на „Банка ДСК” ЕАД в цялата страна до 11.04.2008 г.

12. Водят се “Регистър на постъпилите искания и предоставената информация на инвеститорите” и “Регистър на изпратените уведомления до КФН, БФБ и ЦД”

13. Актуализира се създадената интернет - страница на "СТРОЙИНВЕСТХОЛДИНГ"АД – www.stroyhold.com.

14. Следят се тенденциите в теорията и практиката в областта на корпоративното управление.

15. През месец февруари 2008 г., в изпълнение на изискванията на Директива 2004/109 на ЕС за хармонизация на изискванията за прозрачност и приетите изменения в ЗППЦК и в Наредба № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриването на информация от публичните дружества и другите емитенти на ценни книжа, е сключен договор с финансова медия (чрез интернет сайта www.fininfo.news.bg) за разкриване на регулираната информация пред обществеността.

.
VI. ДОПЪЛНИТЕЛНА ИНФОРМАЦИЯ, ИЗИСКВАНА ПО РЕДА НА ЧЛ. 33 ОТ ЗАКОНА ЗА СЧЕТОВОДСТВОТО.
1. описание на основните рискове, пред които е изправено дружеството;

"СТРОЙИНВЕСТХОЛДИНГ" АД осъществява своята дейност в регулирана среда, което е предварително условие за намаляване на рисковете от реализираните операции. Основен регулатор е Комисията за финансов надзор и в частност заместник–председателя на Управление “Надзор на инвестиционната дейност”. Основно, инвестиционната стратегия на дружеството е свързана с инвестиране в акции от дружества с цел тяхното управление, стабилизиране и развитие. Специфична особеност в инвестиционния портфейл на холдинга е преобладаването на акции от предприятия в строителството и свързани с него дейности, което само по себе си носи допълнителен риск, свързан с особеностите на строителството - значителна сезонна зависимост на строително-монтажните работи и сравнително дълъг срок на възвръщаемост на вложените средства. За да се намали този риск, в инвестиционния портфейл са включени акции на предприятия от дървообработваща промишленост, винарска промишленост и машиностроителна промишленост. Тези отрасли са технологично и пазарно независими от строителството, а освен това не са свързани помежду си. От друга страна, поради придобиването на диверсифициращите предприятия от мажоритарни собственици и последвалото им отписване от регистъра на публичните дружества, воден от КФН, голяма част от акциите на тези дружества са ниско ликвидни и трансформирането им в парични средства е затруднено.

С цел намаляване влиянието на специфичните рискове за дейността на "СТРОЙИНВЕСТХОЛДИНГ" АД и за реализиране на допълнителни приходи, през 2000г. управителните органи на Холдинга взеха решение за създаване на Служба по трудова медицина по смисъла Закона за здравословни и безопасни условия на труд. В края на 2003г. търсенето на услугите на службата постигна своеобразен връх, поради изтичане на гратисния период, предвиден в ЗЗБУТ, за привеждане на условията на труд в предприятията в съответствие с изискванията на европейските директиви. За намаляване на риска от понижаване на цената на предлаганата услуга, поради насищане на предлагането в тази област (в страната съществуват около 800 регистрирани служби по трудова медицина) и повишаване на конкурентно способността на Службата по трудова медицина към "СТРОЙИНВЕСТХОЛДИНГ" АД е създаден Орган за контрол „Екосреда” от вида „С”, акредитиран съгласно БДС ISO/IEC 17020 от Българска служба за акредитация.

2. всички важни събития, които са настъпили след датата, към която е съставен годишният финансов отчет;

След приключване на финансовата 2007 г., до изготвяне на настоящия доклад, не са настъпили съществени събития, изискващи корекция на финансовите отчети и приложенията към тях.

3. вероятното бъдещо развитие на предприятието;

В близка перспектива не се очертава потребност от промяна на характера на управление на холдинга. През тази и следващите няколко години основните източници на приходи ще бъдат приходите от извършени услуги от Службата по трудова медицина и Органа за контрол “Екосреда”, положителни разлики от операции с активи, дивиденти от дружества, в които Холдинга има участие и лихви от депозити. Разходите ще бъдат основно за дейността - главно за външни услуги, възнаграждения и осигуровки. 
4. действията в областта на научноизследователската и развойната дейност;

"СТРОЙИНВЕСТХОЛДИНГ" АД за разглеждания период няма осъществени важни научни изследвания и разработки.

5. информацията, изисквана по реда на чл. 187д и 247 от Търговския закон;

ИНФОРМАЦИЯ, ИЗИСКВАНА ПО РЕДА НА ЧЛ. 187д ОТ ТЪРГОВСКИЯ ЗАКОН 

Дружеството не е придобивало и прехвърляло собствени акции през 2007 година.

Дружеството не притежава собствени акции.

ИНФОРМАЦИЯ, ИЗИСКВАНА ПО РЕДА НА ЧЛ. 247, АЛ. 2 ОТ ТЪРГОВСКИЯ ЗАКОН 

През 2007 г. размера на получените възнаграждения от НС и УС на "СТРОЙИНВЕСТХОЛДИНГ" АД е 34324 лева. Като през 2007 г. месечното възнаграждение на член на Надзорния и Управителния съвет е в размер на една минимална месечна работна заплата за страната.

Членовете на Управителните органи не са придобивали или прехвърляли акции на дружеството през 2007 г.

Към 31.12.2007 г. членовете на управителните и контролни органи притежават общо 4440 акции /1.18%/ от капитала на "СТРОЙИНВЕСТХОЛДИНГ" АД, както следва:

Станой Милачков – 925 бр.;

Емил Хърсев – 1240 бр. /непряко/

Димитър Петров – 1000бр.;

Стойчо Симов – 950 бр.;

Любчо Алдимиров – 325 бр.

Участието на членовете на съветите на "СТРОЙИНВЕСТХОЛДИНГ" АД в търговски дружества като неограничено отговорни съдружници, притежаването на повече от 25 на сто от капитала на друго дружество, както и участието им в управлението на други дружества или кооперации като прокуристи, управители или членове на съвети е както следва:

· Г-н Станой Милачков – не участва в дружества като неограничено отговорен съдружник; не притежава повече от 25% от капитала на друго дружество; участва в управлението на „Главболгарстрой” АД и на „Главболгарстрой Холдинг” АД – като член на СД, „Главболгарстрой Интернешънал” АД – като изпълнителен директор;

· Г-н Емил Хърсев - Участва в Хърсев Ко. КДА като неограничено отговорени съдружник; притежава пряко повече от 25 на сто от капитала на Хърсев Ко. КДА, Хърсев Ко. Интернейшънъл Лимитид, Хърсев Ко. Инкорпорейтид, 2002 ООД, Клисура Запад ООД; участва в управлението на следните дружества или кооперации като прокурист, управител или член на съвет: Хърсев Ко. КДА, Хърсев Ко. Интернейшънъл Лимитид, Хърсев Ко. Инкорпорейтид, 2002 ООД, Беа Дива ООД, Веспер Аркс АД, Воларта АД, Генс Дива ООД, Диста Дива ООД, Еос Дива ООД, Инкомс Телеком Холдинг АД, Капра Дива ООД, Клисура Запад ООД, Норекс ТК ООД, Стройинвест Холдинг АД, Форс Дива ООД.

· Г-н Димитър Петров – не участва в дружества като неограничено отговорен съдружник; не притежава повече от 25% от капитала на друго дружество; участва в управлението на “Главболгарстрой Холдинг” АД, “Главболгарстрой” АД, “ГБС – Пловдив” АД, “ГБС – Русе” АД, “Климатех” АД и “Пещостроене и изолации -  Монтажи” АД

· Г-н Стойчо Симов – не участва в дружества като неограничено отговорен съдружник; не притежава повече от 25% от капитала на друго дружество; не участва в управлението на други дружества, освен "СТРОЙИНВЕСТХОЛДИНГ" АД, като член на УС и изпълнителен директор;

· Г-н Любчо Алдимиров – не участва в дружества като неограничено отговорен съдружник; не притежава повече от 25% от капитала на друго дружество; участва в управлението на „Топлофикация – Перник” ЕАД, като член на СД;

· Г-н Радко Петков – не участва в дружества като неограничено отговорен съдружник; не притежава повече от 25% от капитала на друго дружество; не участва в управлението на други дружества, освен "СТРОЙИНВЕСТХОЛДИНГ" АД, като член на УС;

Членовете на Надзорния и Управителния съвет нямат преференции за придобиване на акции и облигации на дружеството.

През 2007 г. членовете на съветите или свързани с тях лица не са сключвали с Холдинга договори, които излизат извън обичайната му дейност или съществено се отклоняват от пазарните условия.

6. наличието на клонове на предприятието – Към 31.12.2007 г. "СТРОЙИНВЕСТХОЛДИНГ" АД няма клонове.
ИЗПЪЛНИТЕЛЕН ДИРЕКТОР:

/доц. Ст. Симов/

“СТРОЙИНВЕСТХОЛДИНГ”АД


София 1330, бул.“Никола Мушанов” №114; тел. (02) 920-17-21; факс (02) 920-07-18, e-mail: stryh@mail.bg, 


www.stroyhold.com, вписано в търговския регистър към СГС по ф.д. № 13733/1996 г., п.47, т.2, рег. IA, стр. 80


IBAN: BG34UBBS9200 1010018919 при “ОББ” АД - Централа, BIC: UBBSBGSF

